CELEX: 32022R0235
Language: lv
Date: 2022-02-21 00:00:00
Title: Padomes Īstenošanas regula (ES) 2022/235 (2022. gada 21. februāris), ar kuru īsteno Regulu (ES) 2016/1686, ar ko nosaka papildu ierobežojošus pasākumus, kas vērsti pret ISIL (Da’esh) un Al-Qaida un ar tām saistītām fiziskām un juridiskām personām, vienībām vai struktūrām

21.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 40/1
               
            
         PADOMES ĪSTENOŠANAS REGULA (ES) 2022/235
         (2022. gada 21. februāris),
         ar kuru īsteno Regulu (ES) 2016/1686, ar ko nosaka papildu ierobežojošus pasākumus, kas vērsti pret ISIL (Da’esh) un Al-Qaida un ar tām saistītām fiziskām un juridiskām personām, vienībām vai struktūrām
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2016/1686 (2016. gada 20. septembris), ar ko nosaka papildu ierobežojošus pasākumus, kas vērsti pret ISIL (Da’esh) un Al-Qaida un ar tām saistītām fiziskām un juridiskām personām, vienībām vai struktūrām (1), un jo īpaši tās 4. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2016. gada 20. septembrī pieņēma Regulu (ES) 2016/1686.
                  
               
                     (2)
                  
                  
                     Ņemot vērā to, ka ISIL (Da’esh) un Al-Qaida un ar tām saistītas fiziskas un juridiskas personas, vienības un struktūras turpina radīt draudus, Regulas (ES) 2016/1686 I pielikumā iekļautajā fizisko un juridisko personu, vienību un struktūru sarakstā būtu jāpievieno divas personas un divas grupas.
                  
               
                     (3)
                  
                  
                     Tādēļ būtu attiecīgi jāgroza Regula (ES) 2016/1686,
                  
               IR PIEŅĒMUSI ŠO REGULU.
         
            1. pants
            Regulas (ES) 2016/1686 I pielikumu groza tā, kā izklāstīts šīs regulas pielikumā.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 21. februārī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 255, 21.9.2016., 1. lpp.
         
      
      
         
            PIELIKUMS
            Regulas (ES) 2016/1686 I pielikumu groza šādi:
            
                        1)
                     
                     
                        virsrakstu “A. Personas” aizstāj ar šādu:
                        
                                    “A.
                                 
                                 
                                    Fiziskas personas, kas minētas 3. pantā”;
                                 
                              
                  
                        2)
                     
                     
                        pievieno šādas fiziskas personas:
                        
                                    “8.
                                 
                                 
                                    
                                       Osama MAHMOOD (jeb Ustadh Usama Mahmood, Ousama Mahmood); valstspiederība: Pakistānas (tiek uzskatīts).
                                 
                              
                                    9.
                                 
                                 
                                    
                                       Sultan Aziz AZAM (jeb Aziz Azam, Sultan Aziz, Sultan Azziz Azzam, Sultan Aziz Ezzam); dzimšanas datums: 1985. gads; dzimšanas vieta: Afganistāna; valstspiederība: Afganistānas.”;
                                 
                              
                  
                        3)
                     
                     
                        pievieno šādu virsrakstu un ierakstus:
                        
                                    “B.
                                 
                                 
                                    Juridiskas personas, vienības un struktūras, kas minētas 3. pantā
                                    
                                                1.
                                             
                                             
                                                
                                                   Al-Qaeda in the Indian Subcontinent (AQIS) (jeb Al-Qa’ida in the Indian Subcontinent, Qaedat al-Jihad in the Indian Subcontinent).
                                             
                                          
                                                2.
                                             
                                             
                                                
                                                   Da’esh – Hind Province (jeb Wilayah of Hind, Islamic State’s Hind Province (ISHP), IS-Wilayat al-Hind, Da’esh – Wilayat al-Hind).”